**Csanytelek Község Önkormányzata**

**Polgármesterétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/1924-1/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. decemberi ülésére**

**Tárgy:** *Az alpolgármester tiszteletdíja és költségtérítése összege módosításának jóváhagyása*

**Tisztelt Képviselő-testület!**

Tájékoztatom Önöket arról, hogy az **alpolgármester illetményét,** vagy **tiszteletdíját** (annak emelését is) a Képviselő-testület, a település polgármestere előterjesztése alapján állapíthatja meg, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése szerint eljárva.

A társadalmi megbízatású alpolgármester tiszteletdíja összegéről az Mötv. 80. § (1) bekezdése akként rendelkezik, hogy annak összege a település regnáló polgármestere illetménye (amely 2024. október 1. napjától havi bruttó 1.325.500.- Ft ) 70-90 %-át meg nem haladó összeg lehet. Itt visszautalok az ülésen külön napirendi pontként beterjesztett polgármesteri illetmény és költségtérítési összege módosításáról szóló törvényi rendelkezésre, amely ezen összeget adja ki.

A társadalmi megbízású alpolgármestert a főállású polgármester havi illetménye összegének 50 %-a illetheti meg, ami a fenti illetményből havi bruttó kerekített **662.750.- Ft**. összeget tesz ki.

Emlékeztetem Önöket arra, hogy a Képviselő-testület alakuló ülésén Somodi Balázs képviselő urat választotta meg a település alpolgármesterének 43/2024. (X. 11.) Ökt határozatával. Az Alpolgármester úr számára az általam tett javaslatot elfogadta a Képviselő-testület 46/2024. (X. 11.) Ökt határozatával bruttó havi 65.000.- Ft összegben állapított meg tiszteletdíjat, annak 15 %-ában pedig 9.750.- Ft összegű költségtérítést rögzített. Ez az összeg úgy jött ki, hogy Alpolgármester úr a korábban regnáló Alpolgármester tiszteletdíjával megegyező összeget tartott elfogadhatónak, ezért bruttó havi 286.000.- Ft összegről lemondott.

A társadalmi megbízatású alpolgármestert a tiszteletdíj összege a megválasztása napjától (2024. október 11.) illeti meg.

Kezdeményezem a társadalmi megbízatású alpolgármester számára az adható *t i s z t e l e t d í j a* 662.750.- Ft összegben való megállapítását a tisztségének fennállása idejére.

Visszautalok arra, hogy a társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat. Amennyiben erre sor került, úgy arról az ülésen fog az alpolgármester úr bejelentést tenni, melynek ismeretében lehet a csatolt határozatot számosítani.

Az Mötv 80. §-a (3) bekezdése értelmében a *társadalmi megbízatású alpolgármester havonta költségtérítésként a számára megállapított tiszteletdíja összege (662.750.- Ft) 15 %-ára jogosult akkor, ha nem mond le a tiszteletdíj egy adott összegéről.*

Az alpolgármester úr költségtérítése havi összegét az önkormányzat adott évi költségvetése terhére kell teljesíteni, ezért kezdeményezem annak határozatba foglalását. Javaslom szükséges intézkedésként elrendelni a kifizetésre vonatkozó teendőkre való felhívás kiadását is.

**Tisztelt Képviselő-testület!**

Indítványozom az előterjesztésbe foglaltak megvitatás utáni változtatás nélküli elfogadását és annak határozatba foglalását.

C s a n y t e l e k, 2024. december 09.

Tisztelettel:

.................................................................

Erhard Gyula

polgármester

**……./2024. (XII. .. ) Ökt határozat**

**Tárgy:** *Az alpolgármester tiszteletdíja és költségtérítése összege módosításának jóváhagyása*

**H a t á r o z a t i javaslat**

**„A”**

1. Csanytelek Község Önkormányzata Képviselő-testülete **Somodi Balázs társadalmi megbízatású alpolgármester havi tiszteletdíját bruttó 662.750.-Ft-ban** (azaz: hatszázhatvankettőezer-hétszázötven forintban**) állapítja meg 2024. október 11. napjától a képviselő-testületben viselt alpolgármesteri megbízatása idejére** a Magyarország helyi önkormányzatairól szóló 2011. évi CLXXXIX. törvény 80. § (1) bekezdésében foglaltak szerint eljárva**.**

**„A”**

1. Csanytelek Község Önkormányzata Képviselő-testülete rögzíti, hogy Somodi Balázs társadalmi megbízatású alpolgármestert havi bruttó **99.413-Ft** (azaz**:** kilencvenkilencezer-négyszáztizenhárom forint) **költségtérítés** illeti meg, (amely az alpolgármester tiszteletdíjának 15 %-a) a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve, **2024. október 11. napjától a képviselő-testületben viselt alpolgármesteri megbízatása idejére**

**„B”**

1. Csanytelek Község Önkormányzata Képviselő-testülete tudomásul veszi Somodi Balázs *társadalmi megbízatású alpolgármester* által - a Magyarország helyi önkormányzatairól szóló 2011. évi CLXXXIX. törvény 80. § (2) bekezdésében rögzített jogán eljárva tett -, a *tiszteletdíj összegéből a lemondó nyilatkozatában feltüntetett összegéről* való *lemondását,* és rögzíti, hogy Somodi Balázs **társadalmi megbízatású alpolgármester havi tiszteletdíját bruttó ............-Ft-ban** (azaz: ..............forintban) **állapítja meg 2024. október 11. napjától a képviselő-testületben viselt alpolgármesteri megbízatása idejére.**

**„B”**

1. Csanytelek Község Önkormányzata Képviselő-testülete rögzíti, hogy Somodi Balázs társadalmi megbízatású alpolgármestert havi bruttó **..............** (azaz: ................. forint) **költségtérítés** illeti meg (amely az alpolgármester tiszteletdíjának - .- Ft- 15 %-a) a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve, **2024. október 11. napjától a képviselő-testületben viselt alpolgármesteri megbízatása idejére.**

**„A/B”**

1. A Képviselő-testület felkéri Kató Pálné jegyzőt, hogy gondoskodjon a társadalmi megbízatású alpolgármester tiszteletdíja és költségtérítése havi összegének az önkormányzat adott évi költségvetése tervezésekor való beállításáról és a további szükséges intézkedések megtételéről (tiszteletdíj és költségtérítés kifizetéséről) a hatályos vonatkozó jogszabályokban foglaltak szerint eljárva.

Végrehajtás határideje: azonnal és folyamatos

Végrehajtásért felelős: Kató Pálné jegyző és általa

Tápainé Karkas Krisztina a Hivatal Adó- és Pénzügyi Iroda Vezetője

Beszámolás határideje: soron következő képviselő- testületi ülés

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)

- Somodi Balázs alpolgármester

- Erhard Gyula polgármester

- Kató Pálné jegyző és általa

- Tápainé Karkas Krisztina a Hivatal Adó- és Pénzügyi Iroda Vezetője

- Irattár