# *Csanytelek Község Önkormányzata Jegyzőjétől*





***6647 Csanytelek, Volentér János tér 2. sz.***

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/1923-2/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. decemberi ülésére**

**Tárgy:**  *Csanytelek Község Önkormányzata Polgármester költségtérítése összegének megváltoztatása*

**Tisztelt Képviselő-testület!**

Visszautalok a tárgyban általa CS/1473-5/2024. iktatószám alatt kiadott előterjesztésben írtakra, miszerint a Képviselő-testület **45/2024. (X. 11.) Ökt határozatában** a település polgármesteri tisztségét betöltő Erhard Gyula számára a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (6) bekezdése akként rendelkezett, hogy a főállású polgármester számára megállapított 780.000.- Ft havi illetménye *15 %-ában:* **havi bruttó 117.000.- Ft** (azaz: egyszáztizenhét-ezer forint)összegű **költségtérítést állapított meg**, amely a főállású polgármestert a megválasztása napjától (2024. október 1.), tisztsége betöltése idejére illeti meg, *melytől eltérésre nincs mód.*

A település polgármestere számára fenti határozatba foglaltak elvesztették érvényesíthetőségüket, mert az idézett Mötv. 71. §-a (4) bekezdése szerint eljárva, hatályon kívül kell helyezni a Képviselő-testület vonatkozó határozatát és helyette a Polgármester úr 2024. október 1. napjától érvényes új illetménye (1.325.500.- Ft) 15 %-ában **198.800.- Ft** összegben kell határozatba rögzíteni.

A költségtérítés havi összegét az önkormányzat adott évi költségvetése terhére kell teljesíteni, ezért kezdeményezem annak határozatba foglalását.

Indítványozom tárgyi előterjesztésben és határozati javaslatában foglaltak megtárgyalását és annak alábbi határozatba foglalása rögzítésének tudomásulvételét.

C s a n y t e l e k, 2024. december 05. Tisztelettel:

........................................................... Kató Pálné jegyző

**…../2024. (XII .. .) Ökt határozat**

**Tárgy:** *Csanytelek Község Önkormányzata Polgármestere költségtérítése összege megváltoztatása*

**H a t á r o z a t i javaslat**

**Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat és elfogadta annak határozati javaslatában írtakat, ezért az alábbi döntést hozta.

1. A Képviselő-testület az általa tárgyban **45/2024. (X. 11.) Ökt határozatát 2024. október 1. napjával hatályon kívül helyezi,** hivatkozva a Magyarország helyi önkormányzatairól szóló 2011. évi CLXXXIX. törvény 71. § (6) bekezdésében foglaltakra.
2. A Képviselő-testület a Magyarország helyi önkormányzatairól szóló 2011. évi CLXXXIX. törvény 71. § (6) bekezdésében foglaltakra hivatkozva rögzíti, hogy **Erhard Gyula** (szül.: Zentea. 1958. 12. 06., anyja neve: Ozsvár Etelka, adószáma: 8335763933, Csanytelek, Járandó u. 14. sz. alatti lakos) **Csanytelek Község Önkormányzata főállású Polgármestereként 2024. október 01. napjától polgármesteri tisztsége fennállása időtartamára megállapított havi bruttó 1.325.500.-Ft**  **illetménye 15 %-a összegére: havi bruttó 198.800.- Ft** (azaz: százkilencvennyolcezer-nyolcszáz forint) **költségtérítésre jogosult.**
3. Felkéri a Képviselő-testület Kató Pálné jegyzőt, hogy ezen határozatban foglaltak végrehajtása érdekében szükséges intézkedést a vonatkozó hatályos jogszabályok szerint eljárva tegye meg.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár