**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

------------------------------------------------------------------------------------------------------------------------------------------

CS/1848-1/2024.

**E l ő t e r j e s z t é s**

**a Csanytelek Község Önkormányzata Képviselő-testülete 2024. decemberi ülésére**

**Tárgy:** *Az Esély Szociális Alapellátási Központ által nyújtott jelzőrendszeres házi segítségnyújtás szociális ellátás megszüntetésének kezdeményezése*

**Tisztelt Képviselő-testület!**

Tájékoztatom Önöket arról, hogy az Alsó Tisza-menti Önkormányzati Társulás (a továbbiakban: Társulás) Társulási Megállapodása jelenleg is tartalmazza a Csongrád Városi Önkormányzat Képviselő-testülete által a Társulásra átruházott feladatok között a *jelzőrendszeres házi segítségnyújtás szociális* feladat átadását, melyet az *Esély Szociális Alapellátási Központ* (a továbbiakban: intézmény) biztosít a szakmai programjában meghatározott módon.

Ezt a feladatot tartalmazza az intézmény

- alapító okirata,

- szerepel a szolgáltatói nyilvántartásban,

- az intézmény törzskönyvi nyilvántartásában,

- az intézmény szakmai programjában,

- a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 3/2017. (II. 28.) önkormányzati rendelet (a továbbiakban: önkormányzati rendelet) 1. § ad) alpontjába, a 2. § (4) bekezdés cb) pontjában, a 3. § c) pontjában, továbbá a 9. §-ban, valamint a 3. melléklet 4. és 41. pontjában és a 8. melléklet 3. pontjában, továbbá

- a Társulás Társulási Megállapodásában, a Feladatellátási megállapodásában.

A tárgyi feladatnak ellátása a szociális igazgatásról és a szociális ellátásokról szóló 1993. évi III. törvény és az 1/2000. (I. 7.) SZCSM rendeletben a fenntartó által kiadott határozatokban, a vonatkozó hatályos önkormányzati rendeletben foglaltak szerint történik, központi feladat-finanszírozás keretében, melyhez az illetékes Slachta Margit Nemzeti Szociálpolitikai Intézet nyújt pályázati támogatást, a támogatói okirat szerint. Ebben a jelzőrendszeres házi segítségnyújtás ellátáshoz szükséges jelzőkészülékre vonatkozó előírásoknak is meg kell felelni, melynek sarokpontja, hogy pályázatot lehet benyújtani akkor, amennyiben legalább 40 jelzőkészülék működtetése szerinti igény jelentkezik.

2023. szeptemberében: 2024. július 01. napjától

-Csongrád város területén 52 db készülék, ( Fő u. 64. sz.) 24 db készülék,

-Csanytelek község területén 27 db készülék, (Baross G. u. 2. sz.) 0 db készülék,

-Felgyő község területén 0 db készülék, ---- 0 db készülék,

-Tömörkény község területén 13 db készülék, (Ifjúság u. 8. sz.) 0 db készülék,

-Tiszasas község területén 8 db készülék (Fő u. 13. sz.) 0 db készülék

működtetésére volt igény, amely mára már teljesen átalakult. Ennek egyik oka a *gondosóra program* előtérbe helyezése, az érintett 65 év feletti lakosság számára a központi költségvetésből fedezet, a jogosult számára térítésmentesen biztosított készülék, ellentétben a jelzőrendszeres házi segítségnyújtás szociális ellátás igénybevétele után kiszámlázott intézményi térítési díjjal szemben. Az ellátást működtető fent írt 5 településen olyan mértékben csökkent az érdeklődés a tárgyi szociális ellátás iránt, ami jóval alámegy az említett 40 jelzőkészülék száma alá, amely már fel kell hogy vesse **a feladatellátás megszüntetését 2024. december 31. napjával**.

Az intézmény fenntartója tárgyban meghozott döntése sürgős, mivel az illetékes Slachta Margit Nemzeti Szociálpolitikai Intézet felé idén december 6. napjáig kötelezettséggel bíró feladat a 2025. évre irányuló igénylés benyújtása, amely számszakilag 0 db készüléket takar, viszont nyilatkozatban, ill. a fenntartó által tárgyban kiadott határozatában kell bizonyítani annak indokait. Ez az idei évi 20 készülékkel való csökkenés is költségvetési visszafizetési kötelezettséget fog eredményezni, amely a Társulás 2024. évi zárásában már szerepelni fog.

A jelzőrendszeres házi segítségnyújtás szociális ellátás megszüntetését kimondó határozatban a fenntartónak rendelkeznie kell arról, hogy a feladatellátó jegyző készítse el és nyújtsa be az *intézmény alapító okirata módosítása*

*dokumentumát,* a *szociális ellátás szakmai programja hatályon kívül helyezésére irányuló előterjesztést,* a szociális ellátás *szolgáltatói nyilvántartásból való kivezettetéséről, az intézmény törzskönyvi nyilvántartásából való törléséről,* valamint határidő tűzésével (2025 február 28. napja megjelölésével) a vonatkozó hatályos *önkormányzati rendelet módosításáról,* annak a Tagönkormányazok Képviselő-testületei előzetes véleményeztetési eljárása lefolytatásáról szóló dokumentumokat.

A Társulás Társulási Megállapodása (13.) módosítása is elkerülhetetlen, hiszen az önkormányzati rendelet szakaszos hatályba léptetése (jelzőrendszeres házi segítségnyújtás szociális ellátás megszüntetését tartalmazó önkormányzati rendelet esetében 2025. március 1. napja, az új intézményi térítési díj bevezetése 2025. április 1. napja) miatt már nem tartalmazhatja a jelenleg még a 12. módosítás szerint meglévő, megszüntetésre váró feladatot, jelesül a jelzőrendszeres házi segítségnyújtás szociális ellátás feladatát az intézmény által nyújtott szolgáltatások között.

Fontos feladat hárul az intézmény vezetőjére, aki a jelzőrendszeres házi segítségnyújtás szociális ellátást igénybe-vevőkkel való kapcsolattartás keretében egyeztetést lefolytatva, más jellegű szolgáltatás (pl. gondosóra) bevezetésére való áttérés lehetőségéről való tájékoztatás keretében idén december hónapba eljárva, meg kell hogy szüntesse a jelenleg hatályos megállapodásokat.

**Tisztelt Képviselő-testület!**

Feladatellátó jegyzőként kezdeményezem a tárgyi intézmény által nyújtott jelzőrendszeres házi szociális ellátás 2024. december 31. napjával való megszüntetés tényének és minden, az általam tárgyi előterjesztésben írtak határozati javaslatba foglalását, annak a Társulás Társulási Tanácsa soros ülése elé terjesztését, amely tartalmazza a Tagönkormányzatok által előzetes véleményezési eljárás során hozott határozatba foglalt határidők tűzésére, a feladatellátásra való felhatalmazásra tett javaslatot.

Indítványozom a tárgyi előterjesztésben, annak határozati javaslatában foglaltak megvitatását, annak határozatba foglalását.

C s a n y t e l e k, 2024. december 02.

Tisztelettel:

...................................................................

Kató Pálné feladatellátó jegyző

**..../2024. (XI. .. ) Atmöt határozat**

**Tárgy:** *Az Esély Szociális Alapellátási Központ által nyújtott jelzőrendszeres házi segítségnyújtás szociális ellátás megszüntetése*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a Társulás feladatellátó jegyzője által írásban benyújtott tárgyi előterjesztésében foglaltakat és az alábbi döntést hozta.

1. A Társulás Társulási Tanácsa elrendeli az **Esély Szociális Alapellátási Központ** által

* Csongrád várás közigazgatási területén,
* Csanytelek község közigazgatási területén,
* Felgyő község közigazgatási területén,
* Tömörkény község közigazgatási területén és
* Tiszasas község közigazgatási területén

nyújtott, az ellátásra jogosultak által igénybe-vett *jelzőrendszeres házi segítségnyújtás szociális ellátás 2024. december 31. napjával való megszüntetését.* Kötelezi az intézmény vezetőjét a jelzőrendszeres házi segítségnyújtás szociális ellátás igénybe-vételére kötött megállapodások megszüntetésére, erről az ellátottakkal való egyeztetésre.

Végrehajtás határideje: folyamatos, 2024. december 31. napjáig.

Végrehajtásért felelős: Kádár- Kovács Márta (Esély Szociális Alapellátási Központ Vezetője)

1. A Társulás Társulási Tanácsa felhívja a Társulás feladatellátó jegyzőjét arra, gondoskodjon az Esély Szociális Alapellátási Központ
2. *alapító okirata módosításáról* szóló dokumentumok Tagönkormányzatok és a Társulás Társulási Tanácsa elé történő beterjesztéséről,
3. az intézmény *szakmai programjai közül a jelzőrendszeres házi segítségnyújtás szakmai programja hatályon kívül helyezéséről* szóló előterjesztés, továbbá
4. az intézmény alapító okirata módosításából eredően a Magyar Államkincstár Csongrád-Csanád Vármegyei Igazgatóságához *változásról szóló adatszolgáltatás teljesítéséről, a változás törzskönyvi nyilvántartáson való átvezettetéséről,*
5. *a jelzőrendszeres házi segítségnyújtás szociális ellátás feladata szolgáltatói nyilvántartóséból való törléséről* a Csongrád-Csanád Vármegyei Kormányhivatal illetékes Főosztálya engedélyezési eljárása által,
6. *a jelzőrendszeres házi segítségnyújtás szociális ellátást biztosító készülékek lemondását kimondó tárgyi határozat megküldéséről*  a Slachta Margit Nemzeti Szociálpolitikai Intézet számára, a 2025. évre vonatkozóan 0 db számú készülék igényléséről, a támogatás megszüntetéséről,
7. a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 3/2017. (II. 28.) *önkormányzati rendelet* jelzőrendszeres házi segítségnyújtás szociális feladatellátás megszüntetése megjelenítéséről, az érintett rendelkezések hatályon kívül helyezéséről,

a Tagönkormányzatok Képviselő-testületei számára előzetes véleményezési jog biztosításáról, majd a Társulás Társulási Tanácsa és a jogalkotásra felhatalmazott Csanytelek Község Önkormányzata Képviselő-testülete elé terjesztéséről,

1. a Társulás *Társulási Megállapodása* (13.) *módosítása elkészítéséről és a szokásos eljárásrend szerinti előterjesztéséről.*

Végrehajtás határideje: a)-d) pont esetén 2024. december 31. napjáig,

e) pont esetén 2024. december 6. napjáig,

f)-g) pont esetén 2025. február 28. napjáig

Végrehajtásért felelős: Kató Pálné feladatellátó jegyző

Beszámolás határideje: a feladatok végrehajtását követő soros ülés időpontja

Határozatról értesítést kap:

* Kató Pálné a Társulás feladatellátó jegyzője és általa az
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kádár- Kovács Márta az Esély Szociális Alapellátási Központ Vezetője (Csongrád)
* Magyar Államkincstár Csongrád-Csanád Vármegyei Igazgatósága (Szeged)
* Csongrád-Csanád Vármegyei Kormányhivatal Főosztálya (Szeged)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Mucsiné Mészáros Tímea a Remény Szociális Alapszolgáltató Központ Vezetője (Csanytelek)
* Magonyné Körmendi Judit a Gondozási Központ Rózsafüzér Szociális Otthon Vezetője (Tömörkény)
* Irattár